– Taamani isumaqarama ullut tallimat katsorsartereeruma suut tamarmik iluarsissimassasut, tamaattoqanngilarli – akerlianilli ajornartorsiornerulerpunga. Ulloq siulleq imerajuttuuneq qanorlu ilaqutariinnut sunniuteqartarnera pillugu oqaluttuunneqarpugut. Tamatuma kingorna tamatta immikkut nammineq qanoq atugaqarsimanigut misigisaqarsimanigullu sivisuumik oqaloqatigiissutigaagut.